19.1.2020 , 14:00 - 14:45 , Þjóðminjasafnið á Suðurgötu Sunnudaginn 19. janúar kl. 14 leiðir Helga Vollertsen , sérfræðingur í Munasafni gesti um grunnsýningu safnsins . Alla tíð hefur fólk viljað hafa fallegt í kringum sig og beitt ýmsum aðferðum og efnum til að prýða nærumhverfi sitt . Á Íslandi tíðkaðist á öldum áður að ýmsir nytjagripir voru fagurlega útskornir og skreyttir . Í Þjóðminjasafni Íslands er varðveittur aragrúi slíkra gripa . Í leiðsögninni verður sjónum sérstaklega beint að útskornum gripum úr tré á grunnsýningu safnsins svo sem rúmfjölum , kistlum og öskjum . Jafnframt verða skoðaðir útskornir kirkjugripir .